CELEX: 31990R0650
Language: hr
Date: 1990-03-16 00:00:00
Title: Uredba Komisije (EEZ) br. 650/90 od 16. ožujka 1990. o razvrstavanju određene robe u kombiniranu nomenklaturu

02/Sv. 015
            
            
               HR
            
            
               Službeni list Europske unije
            
            
               24
            
         31990R0650
   
               L 071/11
            
            
               SLUŽBENI LIST EUROPSKE UNIJE
            
            
               16.03.1990.
            
         
      UREDBA KOMISIJE (EEZ) br. 650/90
   od 16. ožujka 1990.
   o razvrstavanju određene robe u kombiniranu nomenklaturu
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske ekonomske zajednice,
   uzimajući u obzir Uredbu Vijeća (EEZ) br. 2658/87 (1) o tarifnoj i statističkoj nomenklaturi i o Zajedničkoj carinskoj tarifi, kako je zadnje izmijenjena Uredbom (EEZ) br. 323/90 (2), a posebno članak 9.,
   budući da je zbog osiguranja jedinstvene primjene kombinirane nomenklature priložene navedenoj Uredbi potrebno usvojiti mjere za razvrstavanje robe iz Priloga ovoj Uredbi;
   budući da su Uredbom (EEZ) br. 2658/87 utvrđena Opća pravila za tumačenje kombinirane nomenklature i budući da se ta pravila također primjenjuju na bilo koju drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Zajednice, s ciljem primjene tarifa ili drugih mjera u vezi s robnom razmjenom;
   budući da je, u skladu s navedenim Općim pravilima, robu iz stupca 1 tablice iz Priloga ovoj Uredbi potrebno razvrstati pod odgovarajuće oznake KN iz stupca 2, a na temelju razloga navedenih u stupcu 3;
   budući da Odbor za nomenklaturu nije dostavio mišljenje u roku koji je odredio njegov predsjednik u vezi s proizvodom br. 2 iz tablice u Prilogu,
   budući da su mjere predviđene ovom Uredbom u skladu s mišljenjem Odbora za nomenklaturu u vezi s proizvodima br. 1 i 3 iz tablice u Prilogu,
   DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Ova Uredba stupa na snagu dvadeset prvog dana od dana objave u Službenom listu Europskih zajednica.
   
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 16. ožujka 1990.
      
         
            Za Komisiju
         
         Henning CHRISTOPHERSEN
         
         
            Potpredsjednik
         
      
   
   
      (1)  SL L 256, 7.9.1987., str. 1.
   
      (2)  SL L 36, 8.2.1990., str. 7.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               
                           1.
                        
                        
                           Proizvodi u obliku vijenaca različitih promjera (7 do 35 cm) koji se sastoje od cijelih vrbovih šiba, oguljenih, savijenih i isprepletenih (vidjeti fotografiju br. 1) (1).
                        
                     
            
               4602 10 91
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 1. uz. poglavlje 6. i tekstom oznaka KN 4602 i 4602 10 91.
               Ova se roba ne može razvrstati u poglavlje 6. jer ne ispunjava zahtjeve iz napomene 1. uz to poglavlje.
            
         
               
                           2.
                        
                        
                           Sportske cipele (visoke) s vanjskim potplatom od gume i gornjim dijelom u cijelosti od tekstila na koji su s vanjske strane našiveni komadići kože i ukrasni komadići tekstila prevučenog plastikom. Koža prekriva približno 59 % vanjske površine, dok tekstil prekriva približno 41 % (vidjeti fotografiju br. 2) (1).
                        
                     
            
               6404 11 00
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature, napomenom 3. i 4.(a) i napomenom podbroja 1.(b) uz poglavlje 64. i tekstom oznaka KN 6404 i 6404 11 00.
               Ustvari, ako zanemarimo one dijelove kože i plastike koji predstavljaju dodatak ili pojačanje, prevladava tekstilna površina.
            
         
               
                           3.
                        
                        
                           Ploče od vučenog stakla pravokutnog (i kvadratnog) oblika poznate kao vrtlarsko staklo, čiji je jedan rub jednostavno glatko obrađen i koje se obično upotrebljava za gradnju staklenika.
                        
                     
            
               7004 90 70
            
            
               Razvrstavanje se utvrđuje u skladu s odredbama Općih pravila 1. i 6. o tumačenju kombinirane nomenklature i tekstom oznaka KN 7004 i 7004 90 70.
               Ova se roba ne može razvrstati u podbroj 7006 00 90 jer nije obrađena u smislu tog podbroja. Glatka obrada samo jednog ruba nema nikakav stvarni značaj niti s tehničkog niti s gospodarskog stajališta, pa stoga ne mijenja karakter robe kako je utvrđeno u točki B napomene s objašnjenjem harmoniziranog sustava uz tarifni broj 7006.
            
         
      
   
      
   
      (1)  Fotografije su isključivo ilustrativne prirode.